**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**Ministarstvo obrazovanja i nauke**

**Broj: 10/1-30-004400-5/22**

**Tuzla, 17.03.2022. godine**

Na osnovu člana 74. Zakona o državnoj službi u Tuzlanskom kantonu („Službene novine Tuzlanskog kantona, broj: 7/17, 10/17, 10/18, 14/18 i 8/21), ministar obrazovanja i nauke Tuzlanskog kantona, objavljuje

**JAVNI OGLAS**

**za popunu upražnjenog radnog mjesta namještenika u**

**Ministarstvu obrazovanja i nauke Tuzlanskog kantona**

**1. Viši referent za opće poslove. 1 (jedan) izvršilac — na neodređeno vrijeme**

**Opis poslova:**

**Otpremanje pošte iz Ministarstva i vođenje potrebne evidencije o tome, donošenje i odnošenje sve pošte koja se preko centralnog protokola Vlade Tuzlanskog kantona upućuje u ili iz Ministarstva, rukovanje pečatom i štambiljom Ministarstva, vođenje računa o registraturnoj građi Ministarstva i njenom arhiviranju, vršenje pripremnih radnji za odabir i izlučivanje arhivske građe iz registraturskog materijala, kucanje dobijenog rukopisa na računaru ili nekom drugom stroju za kucanje, umnožavanje dokumenata na fotokopir aparatu i njihovo slaganje, izdavanje kancelarijskog i drugog potrošnog materijal rukovodiocima organizacionih jedinica i vođenje, o tome, potrebne evidencije o ulazu i izlazu robe, rad na svom stručnom usavršavanju, obavljanje i drugih poslova po nalogu šefa Odsjeka za informatizaciju i opće poslove, pomoćnika ministra za obrazovanje i edukaciju, sekretara i ministra, za svoj rad je neposredno odgovoran šefu Odsjeka za informatizaciju i opće poslove i pomoćniku ministra za obrazovanje i edukaciju.**

**Uslovi:**

**Pored općih uslova predviđenih članom 76. Zakona o državnoj službi u Tuzlanskom kantonu (da je državljanin Bosne i Hercegovine, da je stariji od 18 godina, da je zdravstveno sposoban za obavljanje poslova utvrđenih za radno mjesto, da u posljednje dvije godine od dana objavljivanja oglasa nije otpušten iz državne službe kao rezultat disciplinske kazne na bilo kojem nivou vlasti u Bosni i Hercegovini i da nije obuhvaćen odredbama člana IX 1. Ustava Bosne i Hercegovine), kandidat treba ispunjavati i sljedeće posebne uslove i to:**

* **SSS (srednja stručna sprema), IV stepen — gimnazija, ekonomska, upravna ili birotehnička škola,**
* **stručni ispit za namještenike u organima državne službe,**
* **poznavanje rada na računaru,**
* **najmanje 10 mjeseci radnog staža u struci.**

**Potrebna dokumentacija:**

**Na Javni oglas kandidati trebaju priložiti sljedeće dokumente (original ili ovjerene fotokopije):**

* **prijava sa kratkom biografijom (svojeručno potpisana) i kontakt podacima,**
* **diploma/svjedočanstvo o stečenoj odgovarajućoj školskoj spremi,**
* **uvjerenje o državljanstvu (ne starije od šest mjeseci) ili ovjerena fotokopija CIPS-ove lične karte,**
* **izvod iz matične knjige rođenih,**
* **dokaz o potrebnom radnom stažu,**
* **dokaz o poznavanju rada na računaru,**
* **dokaz o položenom stručnom ispitu za namještenike u organima državne službe,**
* **ovjerena izjava kandidata da u posljednje dvije godine od dana objavljivanja oglasa nije otpušten iz državne službe kao rezultat disciplinske kazne na bilo kojem nivou vlasti u Bosni i Hercegovini,**
* **ovjerena izjava kandidata da nije obuhvaćen odredbama člana IX 1. Ustava Bosne i Hercegovine.**

**Napomene:**

**Ovjerenom izjavom smatra se izjava čiji je potpis ovjeren kod nadležnog gradskog/općinskog organa uprave ili notara.**

**Pored naprijed navedene dokumentacije, kandidati mogu dostaviti i dokumentaciju kojom dokazuju pripadnost branilačkoj populaciji, vezano za Zakon o dopunskim pravima branilaca i članova njihovih porodica - drugi prečišćeni tekst („Službene novine Tuzlanskog kantona“, broj: 10/20), i to: uvjerenje službe za zapošljavanje da se nalaze na evidenciji nezaposlenih osoba i potvrdu nadležnog organa o pripadnosti branilačkoj populaciji.**

**Kandidat koji nema položen stručni ispit za namještenike može biti primljen u radni odnos ali dužan je isti položiti najkasnije u roku od 6 mjeseci od prijema u radni odnos.**

**Komisija za provođenje javnog oglasa, nakon utvrđivanja liste kandidata koji ispunjavaju uslove oglasa, obaviti će usmeni intervju sa kandidatima sa liste o čijem će mjestu i terminu održavanja biti pismeno obaviješteni.**

**Namještenik koji bude primljen u radni odnos putem ovog Javnog oglasa dužan je dostaviti ljekarsko uvjerenje o zdravstvenoj sposobnosti (ne starije od 3 (tri) mjeseca). U slučaju da kandidat ne dostavi ljekarsko uvjerenje nakon prijema, bit će odabran sljedeći kandidat sa liste koji taj uslov ispunjava.**

**Namještenik koji bude primljen u radni odnos putem ovog Javnog oglasa (ukoliko se radi o prvom zapošljavanju u organima državne službe) podliježe obavezi probnog rada u trajanju od 3 (tri) mjeseca.**

**Traženu dokumentaciju, u zatvorenoj koverti, dostaviti u roku od 15 (petnaest) dana od dana objavljivanja ovog oglasa u dnevnim novinama, putem Centralne pisarnice kantonalnih organa uprave na adresu Fra Grge Martića broj 8, 75000 Tuzla ili preporučeno putem pošte na adresu Fra Grge Martića broj 8, 75000 Tuzla, sa naznakom: Ministarstvo obrazovanja i nauke Tuzlanskog kantona („Za Komisiju za provođenje Javnog oglasa za prijem namještenika - ne otvarati“).**

**Ovaj javni oglas bit će objavljen u dnevnim novinama „Večernji list“ i na službenoj internet stranici Ministarstva obrazovanja i nauke Tuzlanskog kantona (www.montk.gov.ba) i bit će otvoren 15 dana od dana njegovog objavljivanja u dnevnim novinama.**

Nepotpune i neblagovremene prijave bit će odbačene i neće se uzeti u razmatranje.

 **Ministarstvo obrazovanja i nauke**

 **Tuzlanskog kantona**